Opprinnelig hadde bygningen gavler også mot øst og vest, og det nåværende valmtaket er bygd etter brannen i 1702. Det hadde vært brennevinsutsalg i kjelleren i mange år, da private eiere i 1880-82 ble kjøpt ut av Brennevinssamlaget som fortsatte salget fra kjellerlokalet. I 1922 ble dette overtatt av A/S Vinmonopolet. Muren ble solgt til kommunen i 1924. Kirkevergen hadde kontor i 1. etasje i årene 1929-75.